A-hed ar bloaz 1962 e klask Epstein dieubiñ ar strollad diouzh e gevradoù, dreist-holl en Alamagn. Distreiñ a reont di e miz Ebrel ha kelaouet int gant Kirchherr e oa marvet Sutcliff an deiz a-raok gant ur choll-gwad empenn. E-keit-se ez a Epstein e darempred gant labeloù da enrollañ ur bladenn. Nachet int gant Decca Records, a lavar eo echu gant ar strolladoù gitaroù. Tri miz da choude int kevratet gant George Martin e-barzh e label Parlophone, gant EMI.